‫אנחנו בקפטריה של בית החולים הכללי,‬
‫במקום שבו ד"ר אנחל סמבראנו ביצע עכשיו ניתוח קיסרי‬
‫על אישה צעירה, שלמרבה הצער, איבדה את חייה‬
‫אחרי הקריסה הקטלנית של בניין נואבו לאון בטלטלולקו.‬
‫מבחינת כל המתנדבים,‬
‫הלידה של התינוקת הזאת היא נס אמיתי.‬
‫וכפי שאומרים, התקווה היא האחרונה למות.‬
‫בבית החולים הכללי, נדמה שהכול מתחיל מחדש בבכי מלא בתקווה.‬
‫כל דקה קובעת‬
‫היי, אימא.‬
‫מה אם אף הורה לא יגיע?‬
‫- אז קרוב משפחה אחר, דוד... - מה אם אף אחד לא יגיע?‬
‫מישהו יגיע.‬
‫אבל מה אם לא יגיעו?‬
‫ד"ר אנחל יגדל אותם?‬
‫אל תהיי מגוחכת, חוספה.‬
‫לא, נצטרך לקחת אותם לשירותי הרווחה או לבית יתומים.‬
‫היי, את יודעת מה יקרה לתינוקות?‬
‫ישלחו אותם לבית יתומים.‬
‫זה מרושע, נכון?‬
‫- באמת? - תלוי.‬
‫הגברת שלקחת לטלטלולקו היא הסבתא של הבחורה.‬
‫איפה היא?‬
‫איבדתי אותה כשהגעתי לבניין נואבו לאון.‬
‫ראיתי אותה עכשיו. היא הייתה בחוץ.‬
‫תקראי לה לבוא ולקחת את נכדתה.‬
‫כן, דוקטור. נלך להביא אותה. קדימה.‬
‫- אפשר לבקש ממך טובה? - כן, כמובן.‬
‫תוכלי לתעד את שמות כל הפצועים?‬
‫כמובן.‬
‫הרעיון הוא לשדר את השמות ברגע שתוכלי, כדי שקרוביהם יגיעו עבורם.‬
‫אין בעיה. תן לי רגע.‬
‫- צ'אווה. - כן?‬
‫אני רוצה להתנצל,‬
‫כי הבוקר‬
‫ביקשת טרמפ וסירבתי.‬
‫קחו אותי לביה"ח הכללי.‬
‫זה לא אפשרי. מצטערת.‬
‫תמצאי מישהו אחר. מצטערת.‬
‫אל תדאגי. מה שקרה זיעזע את כולנו.‬
‫אבל יהיה נהדר אם, בעזרת המצלמה,‬
‫תוכלי להראות את הטרגדיה הזו, את מה שאנחנו עוברים.‬
‫זה מה שאני מנסה לעשות.‬
‫ואת אבא שלי, שכמעט נמחץ בתוך המנהרה.‬
‫כן, גם את אבא שלך. את צודקת.‬
‫עבודת המתנדבים‬
‫וכל המאמץ המשותף שמתרחש,‬
‫יהיה נהדר אם אנשים ידעו עליהם.‬
‫אנשים ידעו, אני מבטיחה.‬
‫שבעה חודשים קודם לכן‬
‫את מצלמת היטב.‬
‫תודה.‬
‫העיניים שלך עוזרות לך.‬
‫את רק צריכה מישהו שייקח אותך תחת חסותו.‬
‫ספרי לי קצת על עצמך.‬
‫החלום שלי הוא להיות עיתונאית.‬
‫מאז שהיינו קטנות, אחותי ואני העמדנו פנים שאנחנו מקריאות חדשות.‬
‫את במסלול הנכון.‬
‫הגעת כל הדרך למשרד שלי. מגיע לך הרבה קרדיט על כך.‬
‫אני משערת, אדוני.‬
‫תקראי לי ארנסטו.‬
‫אנחנו צריכים לעדכן את התדמית של המבזקים הבין-לאומיים שלנו.‬
‫זה משהו שמדבר אלייך?‬
‫כמובן, אני מתעניינת מאוד בנושאים בין-לאומיים.‬
‫אשמח לראות את כולך. תעמדי.‬
‫עוד קצת אחורה.‬
‫זהו.‬
‫תסתובבי.‬
‫טלוויזיה היא חזותית מעל לכול.‬
‫אין בה מקום לביישנות.‬
‫תסתובבי.‬
‫יופי.‬
‫החצאית מעט ארוכה מדי,‬
‫אבל אפשר לסדר דברים מהסוג הזה.‬
‫סלח לי, אבל הגעתי כדי לחפש עבודה כעיתונאית.‬
‫החצאית שלי לא ממש צריכה להיות קצרה יותר לשם זה.‬
‫קצרה רק עד כמה שצריך.‬
‫מחלקת התלבושות דואגת לזה.‬
‫תני לי לראות אם יש לך ידי עיתונאית.‬
‫בואי לפה.‬
‫בואי.‬
‫הידיים שלך.‬
‫טוב מאוד.‬
‫תבואי למשרד שלי‬
‫כדי שאוכל ללמד אותך איך להיות קצת יותר סקסית,‬
‫נינוחה יותר,‬
‫איך להתגבר על הביישנות שלך, מבינה?‬
‫הבחירה שלך, קמי.‬
‫את רוצה להיות הפנים החדשים של חדשות הערב?‬
‫יותר מכל דבר אחר,‬
‫אבל לא ככה.‬
‫קוראים לי קמילה.‬
‫לא קמי.‬
‫אז איך את מתכננת להתקדם בקריירה?‬
‫אני לא יודעת.‬
‫אבל בוודאות לא ככה.‬
‫דם מסוג או מינוס?‬
‫- דם מסוג או מינוס? - לא, דוקטור.‬
‫סלחי לי, אנחנו מחפשים את גיסתי, מריה קונסואלו פרס אוחדה.‬
‫היא הייתה מטופלת או שהיה לה תור היום?‬
‫לא, היא עובדת פה בקפטריה.‬
‫נהדר. הקפטריה לא קרסה.‬
‫אבל אנחנו לא מוצאים אותה בשום מקום.‬
‫חוץ מזה, השכונה שלנו קרסה.‬
‫אני ממש מצטערת.‬
‫כולנו חיים יחד, במורלוס.‬
‫אני יודעת שהתזמון גרוע,‬
‫אבל אני מחפשת בדחיפות תורמים עם דם מסוג או מינוס.‬
‫לא. סוג הדם שלו הוא או פלוס ואני אפילו לא יודעת איזה סוג אני.‬
‫שלו ידוע לי ושלי לא.‬
‫אם אין לך התנגדות,‬
‫תוכלי לבוא לקפטריה?‬
‫- נוכל לבדוק. - מצטערת, אני מעדיפה להמשיך לחפש.‬
‫לא, אני מבינה.‬
‫- יש לכם דם מסוג או מינוס? לא? - לא.‬
‫מי יודע לאן היא הלכה.‬
‫גם אם נמצא אותה, מה נאמר?‬
‫"הנכדה שלך מתה, אבל יש לנו פרס ניחומים."‬
‫את לא תגידי כלום, חוספה.‬
‫אני מזהירה אותך. תני לי לדבר.‬
‫מה שתרצי.‬
‫היא לא יכלה להתרחק.‬
‫בואי.‬
‫איך קוראים לו?‬
‫קוראים לו ולריו לנדה.‬
‫- תודה רבה. - תודה.‬
‫- סלח לי, מה שמך? - דריו.‬
‫- היי, דריו, תוכל לעשות לי טובה? - כן, מה עליי לעשות?‬
‫קח. רק תחזיק את המצלמה. ככה.‬
‫בדיוק. נהדר.‬
‫אנחנו מקליטים? הנה.‬
‫לפני כמה שעות,‬
‫מתנדבי חילוץ בבית החולים הכללי יצרו קשר‬
‫עם שלוש אחיות ממחלקת גינקולוגיה‬
‫שלכודות מתחת להריסות יחד עם מספר תינוקות.‬
‫אנחנו חוזים במקסיקו במיטבה ובמרעה.‬
‫מצד אחד, אנחנו מתמודדים עם ממשלה משותקת‬
‫שמפגינה אטימות לנוכח הטרגדיה.‬
‫במציאות שכזאת, אין לנו ברירה אלא לשחרר זעקה,‬
‫קריאה לעזרה לעולם כולו.‬
‫המקסיקנים צריכים שתמשיכו את העבודה‬
‫שממשלת מקסיקו פשוט מסרבת לבצע...‬
‫מספיק. תכבה את זה.‬
‫טוב, תעצרי. זה מספיק.‬
‫המדינה לא צריכה סנסציות.‬
‫דיווח חדשותי הוא לא סנסציה.‬
‫אם כך, כעיתונאית, את אמורה לדעת שעלייך,‬
‫על האוכלוסייה האזרחית ועל הרשויות‬
‫להיות מאוחדות, אך יותר מכול, ליישר קו.‬
‫אל תדאג, אנחנו המתנדבים מאוחדים.‬
‫אני רק מזהיר אותך.‬
‫נעניש מייצרי סנסציות בביטול רישיונות.‬
‫סליחה, עם מי יש לי העונג?‬
‫טוב, ברור שכולנו רוצים באותו הדבר.‬
‫החובה שלנו, כרשויות, היא לאסוף את כל המידע‬
‫לפני שננקוט פעולה שעלולה להוביל לטעות‬
‫ובכך להחמיר את המצב המצער הזה עוד יותר.‬
‫לעת עתה, לא לכם, לא לנו ולא לגברת הזו‬
‫יש מידע אובייקטיבי בנוגע למה שבאמת מתרחש.‬
‫על כן אני רוצה לעודד את כולכם,‬
‫מעל לכול, להיות זהירים כדי להיות יעילים.‬
‫תודה לכל מי שנמצא פה ותשמרו על עצמכם, בבקשה.‬
‫קיבלת את ההצהרה שלי.‬
‫עכשיו אבקש ממך לכבות את המצלמה הזאת.‬
‫לא נכבה אותה.‬
‫תן לי את המצלמה. תן לי. תתפסו אותו.‬
‫קדימה, תתקדמו!‬
‫איגנסיו.‬
‫אנחל.‬
‫אנחל, נתתי לך את מילתי וחזרתי.‬
‫עכשיו אני צריך שתגיד לי מי זו העיתונאית הזו.‬
‫ביקשתי ממנה לתעד את שמות כל התינוקות והמטופלים‬
‫כדי שקרוביהם יבואו לקחת אותם.‬
‫היא מבקשת סיוע בין-לאומי.‬
‫טוב, אנחנו צריכים עזרה.‬
‫אנחנו לא אנשי חילוץ. אמרת בעצמך.‬
‫העזרה בדרך,‬
‫אבל כפי שאתה מבין, תכנון תוכנית‬
‫כשמדובר באסון בסדר גודל שכזה‬
‫זה לא דבר קל.‬
‫בראש ובראשונה, חייבים להשליט סדר.‬
‫איזה סדר?‬
‫תביט סביבך. אנחנו אלה שעושים סדר.‬
‫- אנחנו... - לא אתווכח איתך.‬
‫העובדה היא שאם היא תצלם כל פרט באסון הזה,‬
‫כששידורי הטלוויזיה יחזרו, המדינה תהיה בפניקה.‬
‫היא תהיה משותקת.‬
‫- פחד לא יעזור, אנחל. - ומה כן יעזור?‬
‫תקשיב.‬
‫הבאתי את יד ימינו של שר הפנים.‬
‫תירגע, בבקשה.‬
‫הוא בא כטובה אישית עבורי‬
‫כדי לארגן את כל הסיוע הדרוש.‬
‫אבל אנחנו לא צריכים שמדינות אחרות יגלו.‬
‫מקסיקו יכולה לטפל בבעיה לבדה.‬
‫אז זה מה שמעניין אותך.‬
‫- להוכיח שמקסיקו מסוגלת להתמודד עם זה. - אנחל.‬
‫אנשים מתים.‬
‫אנחנו, המתנדבים, מסכנים את חיינו בכל רגע.‬
‫אף אחד לא יודע איך מאבטחים מנהרה. אין לנו כלים...‬
‫לכן אנו מבקשים שתחכה.‬
‫כמה זמן?‬
‫הרגע חילצנו את מנתח המוח הטוב במדינה.‬
‫עיכוב של עשר שניות, והוא היה מת. אין לנו זמן.‬
‫- אנחנו צריכים עזרה, לא משנה מניין. - אנחל.‬
‫אני אגיד לך מה קורה.‬
‫אם פיפ"א תגלה שהאסון הזה גדול עלינו,‬
‫הם ייקחו מאיתנו את המונדיאל.‬
‫אחרי הבלגן הזה,‬
‫ללא המונדיאל, אין למקסיקו סיכוי להתאושש כלכלית.‬
‫נכון לעכשיו, אסור שהעולם יגלה על חומרת המצב.‬
‫על גודל האסון.‬
‫- הנה הוא. - רוצו!‬
‫- תעזבו אותי. - תשחררו אותו. תניחו לו.‬
‫אל תדחפו אותי.‬
‫רואים איך הממשלה מתייחסת‬
‫- לסטודנטים ולעיתונאים שלה? - תירגעו.‬
‫כולנו רוצים אותו הדבר. לעזור, נכון?‬
‫כן.‬
‫והגברת צריכה לתעד את שמות כל המטופלים‬
‫כדי שכאשר שידורי הטלוויזיה יחזרו,‬
‫בני משפחה יוכלו לבוא עבורם,‬
‫והמיטות שאנחנו צריכים יתפנו.‬
‫זה לא קשור למדינות זרות.‬
‫אפשר להחזיר לה את המצלמה?‬
‫תעשה זאת.‬
‫אדיב מצידך.‬
‫מושלם, אבל אני רוצה את הקלטת.‬
‫העזרה בדרך.‬
‫אני רוצה את הקלטת.‬
‫רק רגע.‬
‫סליחה. לפעמים זה נתקע קצת.‬
‫- סיימנו? - כן.‬
‫אז נחכה לעזרה.‬
‫העזרה בדרך. תסמוך עליי.‬
‫- אחה"צ טובים. - אחה"צ טובים.‬
‫דוקטור! ד"ר אנחל, בוא לפה, בבקשה.‬
‫הריסות בניין נואבו לאון לוסיה ופבלו‬
‫הרגל שלך עדיין כואבת?‬
‫אני לא מרגישה אותה.‬
‫אני לא מרגישה דבר.‬
‫אני לא יכולה להזיז אותה.‬
‫זרימת הדם שלך חסומה?‬
‫אני לא יודעת.‬
‫חייבים לצאת. אני לא רוצה למות פה.‬
‫אנחנו לכודים.‬
‫אי אפשר לצאת. הכול יקרוס עלינו.‬
‫אתה שומע את זה?‬
‫קולות. הם מחפשים אותנו.‬
‫הצילו, בבקשה!‬
‫הצילו, אנחנו פה, בבקשה!‬
‫הצילו!‬
‫הצילו, בבקשה!‬
‫פה למטה!‬
‫פה למטה.‬
‫הם לא באים עבורנו.‬
‫- נמות בזמן שנמתין. - אנחנו לא נמות.‬
‫- אנחנו נמות. - אנחנו לא נמות!‬
‫מה יש?‬
‫פפין שמע רעש. נדמה לנו שזו הילדה, אבל היא הפסיקה להגיב.‬
‫היי. הדרך חסומה.‬
‫מה קרה?‬
‫רציתי להיכנס. אני גדול מדי.‬
‫אולי אני בגודל מתאים.‬
‫קדימה.‬
‫- הדוק? - כן.‬
‫את תהיי בסדר. אם משהו יקרה, תצעקי, תמשכי בצינור ונוציא אותך.‬
‫בסדר.‬
‫אני יוצאת לדרך.‬
‫זהירות! תיזהרי.‬
‫פפין?‬
‫כן, מכאן.‬
‫אני באה.‬
‫- אני באה. - זהירות.‬
‫זהירות, גברת. את בסדר?‬
‫כן. הנה זה.‬
‫תודה.‬
‫- שמי קמילה. - נעים להכיר.‬
‫- זו פסולת. - להוציא את זה?‬
‫- כן. - בסדר.‬
‫אלה התינוקות?‬
‫כן.‬
‫- עליי לפתוח את זה כדי לחלץ אותם. - לא אפריע לך.‬
‫כן. אין מספיק מקום לשנינו.‬
‫- זהירות. - כן.‬
‫זהירות.‬
‫הצלחת לצאת.‬
‫זהירות. תיזהרי על הראש.‬
‫זהו זה. בדיוק.‬
‫שמעתי תינוק.‬
‫הוא בחיים.‬
‫- חייבים לחלץ אותו. - כן. תשתי מים.‬
‫- תן לה משהו. - כן.‬
‫אנחנו לא מוצאות אותה, אימא.‬
‫אני רעבה.‬
‫אם יש בזה אניס, לא בא לי.‬
‫איך הם סופרים את המתים מהר כל כך, אימא?‬
‫אני לא יודעת. נראה לי שהם לא יכולים.‬
‫אז כשהם אומרים שיש 3,000 מתים,‬
‫יש יותר, נכון?‬
‫נראה לי, מותק.‬
‫תתרכזי, חוספה.‬
‫תעזרי לי לחפש את הגברת. בבקשה.‬
‫אני בפינה של רחוב בוקרלי ושדרת צ'פולטפק‬
‫ואני רואה סביבי הרס וחורבן בכל פינה.‬
‫בפינה של שדרת צ'פולטפק...‬
‫- מה קורה שם? - שמעתי תינוק בוכה.‬
‫כל עוד פפין שם, יש תקווה.‬
‫הזמן קצר ואנחנו זקוקים לעזרה.‬
‫אני מקווה שהאח של הדוקטור ישלח עזרה בקרוב.‬
‫אני רואה את הפינה שבה הסוכנות הפדרלית להגנת הצרכן...‬
‫יש לי תיעוד רב.‬
‫מה אם אקח אותו למר חקובו?‬
‫אני לא סומכת על פוליטיקאים.‬
‫אין לנו מה להפסיד.‬
‫אל תהססי. תעשי את זה.‬
‫קמילה, זה צ'וי.‬
‫שישה חודשים קודם לכן‬
‫צ'וי?‬
‫- היי. תודה. - תיכנס.‬
‫מה אתה עושה פה?‬
‫הבאתי לך ארוחת ערב.‬
‫תודה.‬
‫היי, שמעתי שלא קיבלת את המבזקים הבין-לאומיים.‬
‫אני ממש מצטער. חשבתי שזה כבר היה בכיס שלך.‬
‫גם אני.‬
‫אז מה קרה?‬
‫המפיק הזמין אותי למשרד שלו.‬
‫ארנסטו יאנוס?‬
‫הוא הבהיר לי שחדשות הן לא הדבר היחיד שאני צריכה לספק.‬
‫אשמאי זקן.‬
‫את בסדר? הוא עשה משהו?‬
‫מלבד לשחק עם הראש שלי... אני בסדר.‬
‫אבל יודע מה?‬
‫אני מעדיפה למכור עיתונים בצומת‬
‫מאשר לפשק רגליים כדי להשיג את מבוקשי.‬
‫שים את הצלחות.‬
‫טוב שעמדת על שלך.‬
‫את תמצאי עבודה אחרת, עוד תראי.‬
‫על מי אני עובדת, צ'וי?‬
‫אין לי אפילו כסף לסיים את התואר.‬
‫אתה יודע מה עליי לעשות?‬
‫אני צריכה לפרסם את זה.‬
‫מישהו צריך לעצור את הבחור הזה.‬
‫אני בטוחה שאני לא היחידה.‬
‫אני לא יודע.‬
‫אני ממליץ לך להימנע מזה.‬
‫העניין הוא שכמעט כל המפיקים מתנהגים ככה.‬
‫כדי להתקדם, עלייך לפשק. זה הנוהל פה בטלוויזיה.‬
‫אני לא מסכימה. שב.‬
‫הם רוצים שגם אהיה מובטלת וגם אשתוק? לא.‬
‫זה לא הוגן.‬
‫שמעתי שמחפשים מישהי להגשת חדשות.‬
‫אני לא יודע מה הפרטים,‬
‫אבל הם מחפשים פרצופים חדשים.‬
‫גברים ונשים.‬
‫אוכל לעזור לך להכין כתבה.‬
‫טוב. בוא נעשה את זה.‬
‫השעה 12:40‬
‫ועדיין לא קיבלנו תגובה רשמית מהנשיא.‬
‫אנחנו ליד שוק טפיטו,‬
‫ולמרבה הצער, אנחנו רואים שמספר שכונות מקומיות קרסו.‬
‫נראה שמכל דלק התפוצץ באחת מהן.‬
‫בואו נשמע את השכנים.‬
‫זהירות מהמדרגה.‬
‫דוקטור. גברת גונסלס פה.‬
‫- תודה, צ'אווה. - כן.‬
‫מייד יהיו איתך. רק רגע.‬
‫גברתי, זו הנינה שלך.‬
‫את רוצה להחזיק אותה?‬
‫תינוקת קטנה.‬
‫יפה כל כך.‬
‫כמו אימא שלך.‬
‫והנכדה שלי?‬
‫היא פה?‬
‫גברתי,‬
‫הנכדה שלך נלחמה בכל כוחה.‬
‫הודות לה, התינוקת הזאת פה איתנו.‬
‫אבל...‬
‫למרבה הצער, הנכדה שלך לא שרדה.‬
‫אני מצטער מאוד.‬
‫אני רוצה לראות אותה, דוקטור. בבקשה.‬
‫כמובן. אבוא איתך.‬
‫- כן? - כן.‬
‫- צ'אווה? - כן, דוקטור?‬
‫- תוכלי לעזור לנו? - כן.‬
‫אפשר לעזור לך עם התינוקת? אבוא איתך.‬
‫תודה.‬
‫מכאן.‬
‫בבקשה, גברתי.‬
‫אלי, איזו אכזריות.‬
‫להיות בחיים ולראות אותך מתה.‬
‫ילדתי.‬
‫אל תחשבי על זה כך, גברתי.‬
‫תחשבי איזה מזל שאת חזקה מספיק כדי לטפל בנינה שלך.‬
‫כן, גברתי.‬
‫אני מבטיחה לך.‬
‫- דוקטור. - כן?‬
‫תודה רבה, דוקטור.‬
‫אין על מה להודות.‬
‫אקרא לך איסלה.‬
‫כמוני.‬
‫אנחנו שתי איסלות.‬
‫בעלות חוסן נפשי.‬
‫אלי, שכנע את שני הצעירים האלה להסכים להיות הסנדקים שלה.‬
‫בבקשה.‬
‫- כמובן. אשמח. - כן.‬
‫רואה?‬
‫לא יאונה לך כל רע.‬
‫שהאל ישמור עלייך, בתי.‬
‫בואו נלך, בבקשה.‬
‫מכאן, בבקשה.‬
‫אבינו שבשמיים,‬
‫יתקדש שמך.‬
‫תבוא מלכותך...‬
‫מוכנה?‬
‫ארבע, שלוש, שתיים.‬
‫המקסיקניזציה של תעשיית הכרייה הובילה לרווחים גדולים...‬
‫חמישה חודשים קודם לכן‬
‫הודות להגברת הייצור והייצוא של מינרלים לחוץ לארץ.‬
‫למרבה הצער, רק מעטים נהנים מהרווחים האלה,‬
‫והם האליטה של תעשיית הכרייה,‬
‫בזמן שהפועלים והאנשים המקומיים נותרים‬
‫עם הבעיות החברתיות והסביבתיות הקשות.‬
‫אני לא צריך לראות עוד. אהבתי את הכתבה.‬
‫מעל לכול, הקול והתמונה יוצאים מן הכלל, צ'וי.‬
‫תודה רבה, אדוני.‬
‫ואני חושב שנוכל לשלב אותך כחבר צוות קבוע.‬
‫- אבדוק איך אפשר לסדר את זה. - כמובן. אני שמח מאוד.‬
‫ומתי הכתבה תשודר?‬
‫אני מצטער, אבל את לא מתאימה לאופי המהדורה.‬
‫למה לא?‬
‫את צעירה מדי לכל זה. חסרה לך אמינות.‬
‫אנשים לא יאמינו למה שתאמרי.‬
‫אבל יש לה תואר, אדוני.‬
‫יכולים להיות לה חמישה תארים,‬
‫אבל מה שהציבור רואה הוא אישה צעירה ותמימה.‬
‫ונשים כאלה קיימות רק באופרות סבון.‬
‫אדוני, הפגישה שלך.‬
‫- בסדר גמור. ברכותיי, צ'וי. - תודה.‬
‫נהיה בקשר.‬
‫יום אחד אתפרסם יותר מחקובו זבלודובסקי‬
‫ואסתום להם את הפה.‬
‫- ידידי, מה שלומך? טוב לראות אותך. - הכול טוב. מה שלומך?‬
‫התענוג כולו שלי.‬
‫מה תגיד על כך שקרוס אסול הפסידו שוב?‬
‫מאכזב כל כך.‬
‫- כן. השיפוט היה... - שקרים טהורים, הברברים האלה.‬
‫אין ספק שהעזרה בדרך.‬
‫השאלה היא מתי.‬
‫טוב, אמשיך בסיור שלי.‬
‫שאלוהים יברך את כולכם. בהצלחה.‬
‫שאלוהים יברך אתכם. תסלחו לי.‬
‫הממשלה לא רוצה שאף אחד ידע מה קורה.‬
‫הם מנסים להציל את כבודם מול פיפ"א‬
‫והם מעדיפים להימנע מכל סיוע בין-לאומי‬
‫מאשר לסכן את אירוח המונדיאל.‬
‫זה גם מתועד?‬
‫- זה נושא רגיש. - אני יודעת.‬
‫את צריכה מקורות מהימנים,‬
‫כי רשת הטלוויזיה הגדולה באמריקה הלטינית‬
‫היא היחידה שיכולה לשדר את הכתבה שלך,‬
‫וזו אותה הרשת שמארגנת את המונדיאל.‬
‫וזו אותה הרשת שעבורה אתה עובד.‬
‫מה העדיפות שלך כרגע?‬
‫להשיג עזרה. ללא ספק.‬
‫- בין-לאומית? - כן.‬
‫ב"אל אוניברסל" יש תקשורת לוויינית‬
‫והם עובדים עם רשת חדשות בין-לאומית מטקסס.‬
‫זה כל מה שאוכל לומר לך.‬
‫ולא שמעת את זה ממני.‬
‫בסדר.‬
‫אם תפרסמי את הסיפור הזה, לעולם לא תגישי אף מהדורת חדשות,‬
‫לא ברשת מקומית, ובטח לא ברשת לאומית.‬
‫זה ברור לך, נכון?‬
‫אקח את הסיכון.‬
‫- דוקטור. מצאנו תורם. - הוא רוצה לתרום?‬
‫כן.‬
‫אתה גיבור. אין לך מושג כמה אנחנו מעריכים את זה.‬
‫תודה רבה.‬
‫אני הולך למורנו.‬
‫דוקטור, מסתבר שאתה קוץ בתחת,‬
‫אבל עכשיו מצאנו לך תורם.‬
‫הגיע הזמן שאחזור להיות בצד שלכם, נכון?‬
‫לא.‬
‫אנחנו לא צריכים אותך. אנחנו לא רוצים בלגן. עדיף שתנוח.‬
‫תראה מי שמדבר.‬
‫טוב...‬
‫אל אוניברסל קמילה‬
‫יש פה תיעוד רב.‬
‫בכירים בממשלה ניסו לקחת אותה ממני, אבל הנה היא.‬
‫אנחנו עיתון, לא ערוץ טלוויזיה.‬
‫לא אוכל לעשות עם זה כלום.‬
‫אני לא מחפשת פרסום או כסף.‬
‫אני רק רוצה להוציא קריאה לסיוע בין-לאומי.‬
‫אנחנו זקוקים לו.‬
‫אנשים נואשים. הם מתוסכלים.‬
‫שתיקה שקולה לפשע.‬
‫מחר החדשות יופיעו בעמוד השער. זה כל מה שאוכל להציע.‬
‫- זה לא מספיק. - תקשיבי,‬
‫כששידורי הטלוויזיה יחזרו, העולם ידע על זה. את תראי.‬
‫לא, אי אפשר לחכות.‬
‫עלינו לפעול מהר, לפעול עכשיו.‬
‫באמת? איך?‬
‫טוב,‬
‫נוכל לשדר הודעה לעיתונות בין-לאומית.‬
‫יש לכם תקשורת לוויינית, נכון?‬
‫תקשיבי, לא אוכל להסתכן.‬
‫אמרת שהממשלה עדיין לא רוצה שבעולם ידעו על זה.‬
‫יש לה סיבות משלה.‬
‫הן לא אנושיות, תהיה בטוח.‬
‫אתה העורך של העיתון החשוב ביותר במדינה.‬
‫בטח יש קצת מקום למשא ומתן עם הממשלה.‬
‫זה הזמן להשתמש בו.‬
‫אני מבקשת ממך לראות מה קורה בבית החולים הכללי.‬
‫רופאים, אחיות ואנשים רגילים מנסים להציל ילדים,‬
‫להציל תינוקות שקבורים בחיים תחת ההריסות.‬
‫תצפה בזה, בבקשה.‬
‫תצפה בזה.‬
‫את יודעת לדבר אנגלית?‬
‫אני יכולה להסתדר.‬
‫תקשר אותנו לדאלאס.‬
‫כן, אדוני.‬
‫היי. אוכל לדבר עם סטיב ג'ונסון, בבקשה?‬
‫היי, יש לי פה כתבת צעירה שמוכנה לדבר לפרוטוקול.‬
‫קמילה טולדו.‬
‫היי.‬
‫כן, אתה שומע אותי?‬
‫כן. שמי קמילה טולדו, עיתונאית ממקסיקו סיטי.‬
‫עיר הבירה שנפגעה מרעידת אדמה.‬
‫איבדנו את התקשורת עם העולם החיצוני.‬
‫בוא נראה מה העיתונאית בכאילו הזו יודעת.‬
‫הממשלה מסרבת לעשות את עבודתה‬
‫ואלה האנשים, האנשים הפשוטים, מורים, רופאים, אפילו שכנים,‬
‫שמסכנים את חייהם‬
‫כדי להציל אנשים שלכודים תחת ההריסות.‬
‫- היי. מה נשמע? שמי קמילה טולדו... - תריץ קדימה.‬
‫אנחנו זקוקים לאספקה, למים, לבגדים נקיים.‬
‫אנחנו זקוקים לכל סיוע זר אפשרי ומהר.‬
‫תודה.‬
‫- היא חפרה את הקבר לעצמה. - כלבה.‬
‫תקשר אותי מייד לקפטן סנטוס אגירה.‬
‫תרגום כתוביות: טל מלכה‬